આ નિર્ણય ભારત માટે અત્યંત ફાયદાકારક છે. નરેન્દ્ર મોદીએ દક્ષિણ એશિયાના દેશો સાથેના સંબંધોને ગાઢ બનાવીને ચીનનું વર્ચસ્વ તોડવાની વ્યૂહરચના અપનાવી છે. મ્યાનમાર સાથેના સંબંધો ગાઢ કરવા લેવાતાં પગલાં એ રીતે મહત્વનાં છે. મ્યાનમાર પાસે પુષ્કળ પ્રમાણમાં કુદરતી સંસાધનો અને ખનિજ સંપત્તિ છે. મ્યાનમાર પાસે મોટા પ્રમાણમાં જંગલો છે ને સંબંધો ગાઢ બને તો ભારતને તેનો લાભ મળે. મ્યાનમાર પાસે મોટું બજાર પણ છે કેમ કે ત્યાં બહુ વિકાસ થયો નથી. આ સંજોગોમાં ભારતીય કંપનીઓ પોતાનો માલ મ્યાનમારમાં ખપાવી શકે ને મોટી કંપનીઓ ઇન્ફ્રાસ્ટ્રક્ચર ઊભું કરવામાં મદદ કરી શકે. હાલ બંને દેશો વચ્ચે ૨.૨ અબજ ડોલરનો વેપાર છે અને તેને વધારી શકાય તેમ છે. ભારતે થોડા સમયથી મ્યાનમારમાં ટેંકરો મારફતે હાઈસ્પીડ ડીઝલની નિકાસ કરવાનું શ કર્યું છે ને એ સિલસિલો આગળ વધારીને બીજો માલ પણ આપી શકે. આ રીતે મ્યાનમારમાં પગપેસારો કરીને ભારત સાઉથ એશિયામાં ચીનનું પ્રભુત્વ ઓછું કરી શકે. મ્યાનમાર વ્યૂહાત્મક રીતે પણ મહત્ત્વનું છે અને ત્યાં ભારતની હાજરી હોય તો ચીન પર નજર પણ રાખી શકાય. મ્યાનમાર પ્રવાસનની રીતે મજાનો દેશ છે એ જોતાં ભારતીયો મ્યાનમારના પ્રવાસે પણ હવે સરળતાથી જઈ શકશે.